मैं तुम्हारी ओर नहीं खिसकने की कोशिश कर रही हूँ।
-ये तो शादी की घंटियाँ हैं। -हाँ।
ठीक है।
-तैयार? -हाँ।
शादी बेहद खूबसूरत एहसास है। शादी दिल तोड़ देती है।
इसमें आप किसी और व्यक्ति के भीतर समा जाते हैं।
हर दिन आसान, मज़ेदार नहीं होता,
लेकिन इस कमिटमेंट का मतलब है कि आप हार नहीं मानते।
प्यार करना और प्यार पाना तो किसी भी इंसान के लिए सबसे मुश्किल,
बहादुरी-भरा, सबसे कीमती अनुभव है।
साथ ही "प्यार" एक क्रिया है, तो यह हमेशा चलते रहने वाला सफ़र है।
यह लगातार चलने वाला एक ऐसा काम है जिसमें बहादुरी और हिम्मत की ज़रूरत है
और कुछ जगहों पर कुछ औरतों के लिए चुनौती-भरा काम भी है।
पता है, हिम्मती होने का मतलब है इस तरह से प्यार करना सीखना
जो आपको सही लगे।
अनादि काल से ही महिलाओं के सामने यह मुश्किल रही है कि
उन्हें वह तरीका, वह आज़ादी, वह स्वतंत्रता मिलना कठिन होता है
जिससे वे खुद के लिए सही फ़ैसले ले सकें।
मुझे किसी भी रिश्ते को
उसकी पूरी जटिलता समेत जानने की उत्सुकता होती है
और ऐसे लोगों से मिलने की भी, जिन्होंने प्यार में अपना रास्ता खुद बनाया है।
हमें क्या चाहिए?
बाल-विवाह बंद हों!
मैंने "जीवन-भर साथ रहेंगे" की कसम अच्छी तरह निभाई।
ठीक है, चेल्सी!
मैज़ेल टोव!
गट्सी महिलाएँ दिल से विद्रोही होती हैं
लॉस एँजिलीस
हे। क्या बात है। मस्त।
प्यार में पड़ने का मतलब है अपने आप में 100 प्रतिशत सहज होना
जब आप अपने प्रिय व्यक्ति के साथ हो।
प्यार में पड़ने का मतलब है, जब आप किसी के साथ होते हैं,
तो आपको सारा दिन उन्हीं के साथ रहने की इच्छा होती है,
आप चाहे जो भी कर रहे हों। हर दिन यह भावना और मज़बूत होती जाती है।
बहुत अच्छे।
तुम दोनों को देखकर ऐसा लगता है कि, मुझे पता है बात ज़रा फ़िल्मी है,
तुम एक दूजे के लिए बने हो।
आबी वामबाक - विश्व कप / ओलंपिक फ़ुटबॉल चैम्पियन
आप लोग लाइब्रेरियन सम्मेलन में मिले थे?
-हाँ। -बहुत अच्छे।
बहुत मज़ेदार बात है।
मतलब, मुझे लाइब्रेरी और लाइब्रेरियन, दोनों से ही प्यार है।
तो बस ऐसा लगा जैसे…
ग्लेनन डॉयल लेखिका / कार्यकर्ता
-…मेरे लिए तो परफ़ेक्ट था। -हाँ।
मैं तो आबी की दशकों पुरानी फ़ैन रही हूँ।
आबी वामबाक दुनिया के महानतम फ़ुटबॉल खिलाड़ियों…
-में से एक है। -…में से एक है। पुरुष या महिला।
-हाँ। -दुनिया में कहीं भी।
हमें बहुत खुशी हो रही है, हम दोनों एक-दूसरे को बोलने ही नहीं दे रहे।
और ग्लेनन डॉयल, जिन्होंने क्रिश्चियन मम्मी वाला ब्लॉग शुरू किया था।
-पहली बात तो यह है कि ये सारी महिलाएँ… -वह लेखिका है, पॉडकास्ट चलाती है,
लगता है उन्हें अच्छी तरह पता है दुनिया में क्या चल रहा है।
दोनों का शादीशुदा जीवन इतना शानदार है।
विद्रोही दिल इसे ही कहते हैं।
उन्हें अपने प्यार को एक मौका देने के लिए कितना जोखिम उठाना पड़ा है।
यह समझना बहुत ही मुश्किल था कि एक साथ ज़िंदगी कैसे बिताई जाए…
और उन्होंने यह किया।
मैं एक अच्छे आदमी के साथ बहुत ही मुश्किल शादीशुदा ज़िंदगी बिता रही थी।
फिर मैं उस सम्मेलन में गई जहाँ वह सामने आ खड़ी हुई।
मैं तो बस खड़ी हो गई और मैंने अपनी बाहें इस तरह फैला दी।
मुझे लगा कि सब मुझे ही घूर रहे हैं, तो मैंने अपना सिर झुकाया।
मैं सोच रही थी,
शायद उसे लगेगा कि मैं कोई अजीब लेखिका हूँ
और जब लोगों से मिलती हूँ तो ऐसा ही करती हूँ।
-तो क्या आपने भी ऐसा ही किया था? -वह अकेली ही खड़ी हुई थी…
-साफ़ बात है। -…और वह कमरे के दूसरी ओर थी
और एक टेबल बीच में यूँ ही पड़ी थी…
तो मुझे ऐसे साइड से चलकर जाना पड़ा तब मैं दूसरी ओर जा पाई।
बहुत अजीब लग रहा था।
यह पूरी बात ही बहुत अजीब थी। मुझे बहुत पसीना आ रहा था।
पर मैंने महसूस किया कि ज़िंदगी में पहली बार मुझे प्यार हो रहा है।
यह बड़ी भयंकर बात थी, क्योंकि मैं शादीशुदा थी
और मेरे तीन बच्चे भी थे।
मेरी ज़िंदगी का बहुत बड़ा हिस्सा धर्म से जुड़ा था और मेरे करीयर का भी।
मुझे हर बार यही बताया गया कि
"तुम चाहो तो ऐसा कर सकती हो, पर इससे तुम्हारा करीयर बर्बाद हो जाएगा।"
और मुझे याद है मैंने सोचा,
यही वह दोराहा है जहाँ तुम्हें फ़ैसला करना है कि
तुम ज़िंदगी में पहली बार खुद के मन का काम करोगी
या जो दूसरे तुमसे उम्मीद करते हैं वही करोगी।
फिर एक दिन मैं अपनी छोटी बेटी को स्कूल के लिए तैयार होते देख रही थी।
तब मैंने सोचा, हे भगवान, मैं इस बच्ची के लिए इस शादी को तोड़ना नहीं चाहती।
पर क्या मैं इसके लिए ऐसी शादी की कामना करूँगी?
और अगर मैं नहीं चाहती कि इस छोटी बच्ची को भी शादी में यही सहना पड़े,
तो मैं क्यों बुरे प्यार का प्रतीक बनी हुई हूँ और उसे अच्छी माँ बनने का नाम दे रही हूँ?
हमने बस तय कर लिया, "हम ऐसा ही करेंगे।"
और हम इसे जितनी सावधानी से,
जितने सम्मान और प्यार से हम कर सकते थे, हमने किया।
शुरू में तो सब बहुत परेशान हुए, लोग ऐसे ही होते हैं।
फिर वे सब मान गए, क्योंकि उन्होंने देखा कि हम ठीक हैं और खुश भी हैं
और मुझे बेहद खुशी है कि हमें पता था यही होगा।
आपकी शादी हुए कितना समय हुआ है?
मेरी शादी हुए, 11 साल हो गए हैं।
मेरी कहानी आपके जैसी तो बिल्कुल नहीं है।
आपने ऐसा नहीं किया था?
मैंने नहीं किया था। मैं अपने पति को बचपन से ही जानती हूँ
हमारी दोस्ती थी, क़रीब एक दर्ज़न से भी ज़्यादा सालों से…
-वाह। -…उसके बाद हमने डेटिंग करना शुरू किया। हाँ।
आप दोनों दोस्त से… मतलब, आपका प्यार कैसे हुआ?
हम दोनों का अपने दूसरे साथियों से ब्रेक-अप हुआ था।
और हम दोनों ही एक-दूसरे को दिलासा दे रहे थे कि
-हमारा ब्रेक-अप हुआ है। -अँ-हँ।
एक बार, शायद हम साथ में डिनर कर रहे थे।
तब उसने कहा, "शायद हम डेट पर हैं।"
-मैंने कहा, "सच में?" -हे भगवान।
"शायद हाँ। क्या यह हमारी डेट है?" यहीं से शुरुआत हुई थी।
उसे हमारी अनुमति लेने की ज़रूरत नहीं थी और उसने ली भी नहीं।
वह बस एक दिन हमसे मिलने आया और बोला,
"मुझे आपको यह बताना है कि मैं उसे शादी के लिए पूछने वाला हूँ।"
तो मैंने सोचा, "वाह!"
मुझे अच्छा लगा उसने पूछा नहीं,
-लेकिन आपको ठीक तरह से बताया। अच्छी बात है। -हाँ। आपको बताया तो।
मैंने तो इसके माँ-बाप से पूछा था।
उनसे बात की, घर आई और पूरी प्लानिंग की।
पर मुझसे इंतज़ार नहीं हो रहा था।
मुझे याद है मैंने दराज में से अंगूठी निकाली और पलटकर देखा।
उसने कहा, "मैं तुम्हारे लिए कॉफ़ी लाऊँ?" जब वह लौटकर आई, तो मैं तैयार थी।
मैं तो बस… एक पल भी और नहीं ठहर सकी।
मतलब… आपके पति ने शायद करोड़ों बार आपको प्रपोज़ किया था
-और तब आपने हाँ कहा था? -उनचास बार?
शायद… नहीं, बस तीन बार।
-बस तीन बार। -ठीक है। तीन ही सही।
हम कानून की पढ़ाई कर रहे थे। वह तो प्रकृति की किसी देन जैसे थे।
कॉलेज खत्म होने पर उन्होंने मुझसे शादी के लिए पूछा।
तब मैंने कहा, "पता है, मैं अभी शादी के लिए तैयार नहीं हूँ।"
एक साल बाद उन्होंने दुबारा मुझसे पूछा।
तब वे अरकन्सॉ में काँग्रेस का चुनाव लड़ रहे थे।
और मैं रिचर्ड निक्सन पर महाभियोग लगाने वाले स्टाफ़ में काम कर रही थी…
अच्छा। छोटी सी बात थी।
-तब हमारी ज़िंदगी में बहुत कुछ चल रहा था। -कोई बात नहीं।
तो मैंने कहा, "थोड़ा रुक जाते हैं।"
तो कानून के कॉलेज में पढ़ाने के लिए मैं भी अरकन्सॉ चली गई
और वहाँ सेमेस्टर खत्म होने पर,
मैंने सोचा, "थोड़ा घूम-फिर लेती हूँ और
देखते हैं कि क्या मुझे वास्तव में यही करने की इच्छा है।"
वे मुझे एयरपोर्ट छोड़ने आ रहे थे और रास्ते में हमें एक छोटा-सा घर दिखा।
मैंने यूँ ही कह दिया, "कितना प्यारा घर है।"
मैंने बस इतना ही कहा था।
जब मैं लौटी तब वह एयरपोर्ट पर मुझे लेने आए
-और कहा, "तुम्हारा पसंद किया घर, मैंने खरीद लिया।" -हे भगवान।
-"अब तो मुझसे शादी करनी होगी।" -ओह, हे भगवान, सही है।
तो मैंने कर ली।
-उन्होंने चादरे खरीदीं, पलंग खरीदा… -वाह। सच में।
-…और एक सोफ़ा भी खरीदा… -बहुत अच्छे।
…और उन्होंने कुछ बर्तन वगैरह भी खरीदे।
तो हमारी शादी उसी घर में हुई।
-उस घर में? -हाँ, उसी छोटे-से घर में।
मतलब, प्यार के बारे में और आपने प्यार कैसे सीखा, इसकी हर किसी की कहानी अलग-अलग होती है
आप प्यार कैसे बाँटते हैं,
कैसे प्यार करते आप डरते नहीं हैं।
यह बहुत अहम बात है कि लोगों को प्यार में
अच्छा लगे, विश्वास महसूस हो, प्यार करने में भी और प्यार पाने में भी।
-कई बार प्यार पाना मुश्किल होता है… -हाँ।
…प्यार करना आसान, है न?
-सही कहा। -बिल्कुल।
हमारी राय एक है कि किसी भी रिश्ते का सबसे अहम हिस्सा होता है, संवाद।
सही कहा। आज यह काम जेंगा से होगा।
-ठीक है, मैं तैयार हूँ। -सही है। ठीक है।
रुको, क्या यह किसी अलग तरह का जेंगा है?
-हाँ। -यह रिश्तों का जेंगा है।
-यह रिश्तों का… -क्या?
हे भगवान, बहुत प्रेशर है।
"ऐसी क्या चीज़ है जिसके बारे में आपको पता नहीं है?"
मुझे खाना बनाने में बहुत, बहुत मुश्किल होती है।
मैं बस रेसिपी पढ़ती हूँ, जिसमें पहली बात लिखी होती है,
"गाजरों को जूलियन कर लें।"
और मुझे लगता है, यार यह क्या बला है। पहली ही बात मुझे गूगल से पूछनी होगी।
नहीं, आप दोनों हाथ नहीं लगा सकतीं। नहीं।
इसके बारे में बहुत बातें की जा सकती हैं।
दूसरों की कौन-सी बुरी आदतें आपको परेशान करती हैं?"
यह मेरा पसंदीदा विषय है!
सारी ज़िंदगी मुझे इसी का इंतज़ार था!
-तो आगे बढ़ो! -तो शुरू करते हैं।
मेरी सबसे कम पसंदीदा आदत है बीच में टोकना।
कोशिश जारी है।
-मेरे पति भी ऐसा करते हैं। -तो आप इससे कैसे निपटती हैं?
क्या आप… मैंने यह पूछने के लिए आपको बीच में टोक दिया।
पर क्या आप इसके बारे में बात करते हैं?
क्या आप बस यह मान लेती हैं कि वह तो ऐसे ही हैं?
-हम इस बारे में बात करते हैं। -ठीक है।
और उनमें काफ़ी सुधार आया है।
-हाँ। -वही बात यहाँ भी है।
हर रात हम कोशिश भी करते हैं कि मन में क्या चल रहा है यह एक-दूसरे को बताएँ.
क्योंकि हमें सिर्फ़ गुस्से में ही नहीं, बल्कि मन में नाराज़गी रखकर भी
रात को सोना नहीं होता।
-हर रात बात साफ़ कर लो। -हर रात।
आसान नहीं है।
आसान तो नहीं है, पर…
तो इस सवाल का जवाब मुझे एक खास व्यक्ति से चाहिए।
आबी, आपकी पसंदीदा ग़लती कौन-सी है?
मेरी पहली शादी।
और मुझे अपने पहले पति का अपमान बिल्कुल भी नहीं करना है।
उनके लिए तो बस प्यार ही है।
कई बार हमें यह समझना होता है कि हमें क्या चाहिए
और इसके लिए हमें यह मालूम होना चाहिए कि
जो हमारे पास है वह हमें नहीं चाहिए।
सही है।
-ठीक है, तो देखते हैं… -दोनों हाथ लगा रही हैं आप…
मैज़ेल टोव।
न्यूयॉर्क शहर
आज हम यहाँ आपके प्यार का जश्न मना रहे हैं।
शादी की सालगिरह तो कैलेंडर पर बस एक तारीख होती है।
पर मुझे तुमसे प्यार है और हर दिन मैं तुम्हारे लिए ईश्वर को धन्यवाद देती हूँ।
मुझे नहीं लगता था मुझे फिर कभी प्यार होगा, तुमने मुझे ग़लत साबित किया है।
तुमने मुझे बहुत ग़लत साबित किया है।
अब आप किस करके आज की खुशी को और भी पक्का कर सकते हैं।
प्यार से ज़्यादा महत्त्वपूर्ण चीज़ क्या है?
लोग इसे कैसे समझते हैं, इसे कैसे पाते हैं, कैसे खोते हैं।
यह तो वास्तव में हर इंसानी अनुभव का सार है।
कई लोगों के लिए, शादी वह सबसे बड़ा काम है
जो प्यार में उनके भरोसे को बताता है।
तो मैं एक पादरी से बातें करने वाली हूँ,
जो शादी करने के इच्छुक सभी तरह के जोड़ों को इस बंधन में बाँधती हैं।
ओह, यह तो मेरे लिए बहुत ही खुशी की बात है। मैंने आपके बारे में पढ़ा है और…
रेव. व्हिटनी इजानाटेन शादी करवाने वाली पादरी
-मैंने भी आपके बारे में पढ़ा है। -हाँ, थोड़ा-बहुत।
मतलब, एक-दो चीज़ें।
-पढ़ी हुई हर चीज़ पर भरोसा नहीं करते, है न? -मैं भी। सच, मैं नहीं करती।
आपने यह कैसे तय किया, "मैं यह करूँगी। मैं लोगों की मदद कर सकती हूँ"?
-उनसे शादी के बारे में बात करना… -अँ-हँ।
…जो एक चुनौती-भरा विषय है।
-वैसे… -और हाँ।
-आप प्यार और आशा का संदेश देती हैं… -हाँ।
-…रिश्तों के माध्यम से। -सही कहा।
एक महिला होने के नाते, अश्वेत और समलैंगिक और यह सब होने के नाते,
मतलब, मुझे हाशिए पर रखा जाता था।
-तो यही मेरा धर्म है… -हाँ।
…मतलब, सभी को साथ लाना।
कि मेरी टेबल पर आपके लिए एक सीट हमेशा है।
और मुझे लगता है यही बात शादी के साथ भी है। इससे…
लेकिन क्या आपका बचपन ऐसे चर्च में बीता जो सबका स्वागत करता था और खुशियाँ बाँटता था?
नहीं! मेरा बचपन पेंटेकॉस्टल एपस्टॉलिक में बीता,
तो वहाँ चमत्कारों की बातें थीं, मैं जैसी हूँ उसके बिल्कुल उल्टी बातें।
मैंने सोचा, "ज़रा रुको।
आपका मतलब है कि ईश्वर ही प्रेम हैं, लेकिन ईश्वर मुझसे प्रेम नहीं करते?"
तो, रुको, ज़रा ठहरो।
-मुझे ठीक से समझ नहीं आया। -"आप ईश्वर को एक बॉक्स में रखेंगे…"
-वही तो। -"…और मुझे बाहर छोड़ देंगे?"
और मुझे उसके बाहर, है न? ऐसा कहाँ होता है?
अगर ईश्वर इतना महान है जितना हम उसे बताते हैं, ईश्वर ऊपर स्वर्ग में नहीं है,
या ईश्वर जहाँ भी है, मेरे बारे में उसे उलझन हो रही है।
जब मैं धार्मिक स्कूल में गई,
तो इसीलिए कि इस नज़रिए का विरोध कर सकूँ।
-आप तो सच में खुद को पहचानती हैं। यार। -मैं भी एक मिनट के लिए गट्सी हुई थी।
तो, हाँ। तो बात है… प्यार की
और मुझे लगता है कि यही सबसे ख़ास बात है।
पता है, जब हम विद्रोही दिलों की बात करते हैं,
तब हम ऐसा बताते हैं कि आप हमेशा किसी चीज़ के खिलाफ़ विद्रोह करते रहते हैं
लेकिन कई बार, मतलब,
विद्रोही दिल को बस एक गहरी साँस लेकर ज़रा शांत होने की ज़रूरत होती है।
सोचें कि मुझे वास्तव में क्या महसूस हो रहा है और फिर आगे बढ़ें।
-और अब आप शादीशुदा नहीं हैं। -अब मैं शादीशुदा नहीं हूँ।
आपकी कहानी काफ़ी कुछ मेरे जैसी ही है,
मैं भी इस हालत में थी कि "रिश्ता बनाए रखूँ या नहीं।"
फिर एक ऐसा समय आया जब मैंने सोचा,
"यह मुझे ठीक नहीं लग रहा।"
मैं ठीक नहीं हूँ। और मैंने छोड़ने का फ़ैसला किया।
आपकी शादी तो लोगों की नज़रों में रही है
मतलब, हमेशा से ही।
आपने कहा कि ज़िंदगी में सबसे गट्सी, हिम्मत-भरा काम आपने जो किया है…
-सही कहा। -…वह है शादी नहीं तोड़ना।
इसका मतलब यह नहीं कि यह हर किसी के लिए सही है।
मैं तो यह कहूँगी कि ज़िंदगी में मैंने सबसे गट्सी काम किया है शादी तोड़ देना।
बिल्कुल।
तो फिर, वह फ़ैसला, मतलब… आपने साथ बने रहने का फ़ैसला कैसे किया?
मतलब, यह तो बहुत ही निजी बात है।
मुझे अच्छे दोस्तों और सलाहकारों का साथ मिला,
मुझे वह फ़ैसला करना था जो मेरे हिसाब से मेरे लिए सही था।
क्योंकि और कोई तो मेरी ज़िंदगी नहीं जी रहा था।
कोई नहीं। सारी दुनिया यही कह रही थी, "हमें पता है उसे क्या करना चाहिए।"
पर किसी और की शादीशुदा ज़िंदगी में क्या चल रहा है यह आप नहीं जान सकते,
-उनके दिल या दिमाग को समझने की बात तो दूर है। -हाँ, या… सही है।
यह तलाश तो आपको खुद ही करनी होती है।
फ़ैसले तक पहुँचना बहुत दुखदायी होता है।
-वो तो है। -बहुत दर्द होता है।
खुद के इतने अंदर तक झाँकने के बाद,
इतनी निराशा, मायूसी, गुस्से के बाद, जब फ़ैसला ले लिया, तब बहुत शांति मिली।
क्या आपको लगता है कि आपने यही फ़ैसला लिया होता
अगर आप सार्वजनिक ज़िंदगी से दूर होतीं?
बिल्कुल। हाँ। क्योंकि यह फ़ैसला इस बारे में है कि मैं कैसी हूँ।
-ठीक है। -हाँ।
-और इस बारे में भी कि हम कैसे हैं… -हाँ।
…और वह कैसे हैं।
मेरी सोच यही थी कि बुनियादी तौर पर वह अच्छे इंसान हैं
प्यार करते हैं, फ़िक्र करते हैं,
-सोचते हैं, मुझे उनसे तहेदिल से प्यार है। -हाँ, बिल्कुल।
अगर आप, मतलब, लोगों की निगाहों में नहीं होतीं,
-क्या आपको लगता है कि वह आपको बताते? -नहीं।
क्योंकि वह इतने शर्मिंदा थे और वास्तव में उन्हें शर्मिंदगी हो रही थी।
क्या आपको लगता है कि हमें जानने का हक था?
पता है, मुझे लगता है कि यह सदियों पुराना सवाल है।
-है न? -मुझे लगता है कई बार ऐसे हालात होते हैं
जब नहीं बताने के मुकाबले बताना ज़्यादा दुखदायी होता है।
यह बात तो मैं भी कहूँगी।
कई बार राज़ खोलने ज़रूरी भी होते हैं
और कई बार ज़रूरी नहीं भी होते।
अगर किसी को पता ही न हो कि उनके साथ कुछ गलत हुआ है,
तो क्या उन्हें बता देने से…
-उन्हें ज़्यादा दुख दोगे। -…उन्हें ज़्यादा दुख दोगे?
इस वजह से भी अच्छी तरह जी हुई ज़िंदगी मुश्किल होती है,
क्योंकि आपको ये मुश्किल सवाल पूछने होते हैं।
आप सतही तौर पर नहीं जी सकते।
हाँ।
मुझे प्यार करो
मुझे तुमसे तहेदिल से प्यार है
शायद शादी एकसाथ तय करने वाला सफ़र है,
जिसमें प्यार बाँटा जाता है, किया जाता है, हँसी होती है।
लेकिन यहाँ अमेरिका में और सारी दुनिया में भी कई लोगों के लिए तो
शादी एक बड़ा बंधन है, इसमें अपमान होता है और यह खतरनाक भी है।
उन्नीस की उम्र में मेरी ज़बर्दस्ती शादी कर दी गई,
मुझे एक चीज़ के तौर पर मेरे पति को सौंप दिया गया।
मुझे किसी प्रॉपर्टी की तरह उसे दे दिया गया।
मेरा बचपन यहीं ब्रुकलिन में बेहद परंपरावादी यहूदी समुदाय में बीता,
जहाँ आपके माँ-बाप आपकी शादी तय कर देते हैं…
फ़्रैडी राईस संस्थापक, अनचेन्ड एट लास्ट
…किसी मध्यस्थ के माध्यम से किसी अजनबी के साथ।
जब आपको पता चला कि शादी होने वाली है,
तो क्या शुरू में आपने सोचा कि ठीक है,
ऐसा तो आपकी जान-पहचान के सभी लोगों के साथ होता है,
या तब भी आपको लगा था कि यह बात सही नहीं है?
मैंने केवल यह नहीं सोचा कि ठीक है, बल्कि मैं तो खुश थी।
मुझे लगा ही नहीं कि यह तो ज़बर्दस्ती की शादी है।
जब मैं शादी के मंडप में मुस्कुराती हुई चल रही थी,
तब वह तो एक बड़ा जाल था, बहुत बुरा जाल।
पर मेरे उसमें फंस जाने तक मुझे समझ में ही नहीं आया था।
मेरी शादी के बस एक हफ़्ते बाद ही हालात खराब होने शुरू हो गए थे,
जब पहली बार मेरे नए-नवेले पति गुस्से में पागल हो गए थे,
उन्होंने मुक्का मारकर दीवार तोड़ दी थी
और कुछ ही दिनों बाद उन्होंने पहली बार
मुझे जान से मारने की धमकी दी थी।
क्या आपने सोचा, "मुझे ही थोड़ा सुधरना चाहिए"?
क्या आपने सोचा कि यह आपकी ज़िम्मेदारी है कि
उसे थोड़ा कम हिंसक बनाया जाए?
शत प्रतिशत।
जब मुझे समझ में आया कि मुझे यहाँ से बचाने कोई नहीं आने वाला,
तब मैंने पैसे बचाने शुरू कर दिए ताकि वहाँ से निकल सकूँ।
बात इतनी आसान नहीं थी।
क्योंकि मेरा पति मुझे कोई बात छिपाने नहीं देता था।
वह मेरा सामान उलट-पुलट कर देता था।
मैं सारे घर में एक ही जगह पर पैसे रख सकती थी, वह थी अनाज का डिब्बा
जो अलमारी में रखा हुआ था।
मुझे वहाँ से निकलने में 15 साल लग गए।
और ऐसा करने में मेरा पूरा परिवार मुझसे छूट गया।
भाग निकलने के जुर्म में उन्होंने मुझसे नाता तोड़ लिया।
आपने यह सारा दर्द सहा और इसे एक मिशन बना लिया।
आज जब मैं यह ड्रेस पहनती हूँ,
तो यह मेरी सबसे पहली दुल्हन की ड्रेस से बहुत अलग है।
इस बार मुझे ज़बर्दस्ती गुलाम नहीं बनाया जा रहा।
इस बार मैं यहाँ उन हालात से बचकर निकली और हिम्मतवर औरत हूँ।
बॉस्टन
मैसाचुसेट्स में बाल-विवाह और ज़बर्दस्ती शादियों के खिलाफ़ प्रदर्शन के लिए तैयार?
तो आओ, गाउन पहन लें!
मैंने "अनचेन्ड एट लास्ट" संस्था इसीलिए बनाई क्योंकि जब मैं अपनी
ज़बर्दस्ती की शादी से भागी थी, तो बिल्कुल अकेली थी
और मुझे ऐसे दूसरे लोगों की मदद करनी थी जो इसी तरह की परिस्थितियों में थे।
ठीक है, अब यह कुछ ज़ंजीरों-सा दिख रहा है!
हाँ।
लोग दुल्हन के गाउन को देखकर उसे खुशी और रोमाँस से जोड़ते हैं।
ये गाउन अलग हैं। ये एक विद्रोह का प्रतीक हैं।
बाल-विवाह अमेरिका के 44 राज्यों में कानून-सम्मत है
अवयस्क बच्चे तलाक नहीं ले सकते।
हमने "अनचेन्ड एट लास्ट" में यही देखा है कि
हमने जिन लोगों के साथ काम किया है, वे हर समुदाय के लोग हैं।
बहुत ही कम अमरीकी लोगों को पता है कि यह एक समस्या है।
-वैसे, मुझे तो लगता है… -हाँ।
लोगों को यही लगता है कि, यह समस्या तो दूसरी जगहों की है।
-हाँ। -तब मैं कहती हूँ, नहीं,
-यह समस्या भी है और अन्याय भी… -हाँ।
-…जो ठीक यहीं हो रहा है। -सही कहा।
मैं मैसाचुसेट्स की रहने वाली हूँ…
मैसाचुसेट्स में बाल-विवाह अब भी कानून-सम्मत क्यों है?
…और बाल-विवाह से बच निकली हूँ। जब मैं 14 साल की थी,
तब एक पारिवारिक दोस्त ने मेरे साथ गलत काम किया।
सोलह की उम्र में मैं गर्भवती हो गई।
मेरे माता-पिता मुझे कोर्ट में ले गए
और दस मिनट में ही सारी कागज़ी कार्रवाई पूरी हो गई।
घर लौटते समय हम एक दुकान पर रुके और हमने एक ड्रेस खरीदी
और मेरी शादी मेरे दादा-दादी के घर में हो गई।
अब यह सब बंद होना ही चाहिए।
हमने यह काम 2015 में शुरू किया था,
इस आसान, समझदारी वाले कानून को लाने की कोशिश का
जिसमें किसी का नुकसान नहीं है, कोई खर्च नहीं करना पड़ेगा और मानव अधिकारों की रक्षा हो रही है।
हमें लगा कि कानून बनाने वाले हमारा स्वागत करेंगे
और बिल तुरंत ही पास हो जाएगा।
पर अब तक ऐसा कुछ नहीं हुआ है।
ज़रा भी कुछ नहीं बदला है, आपको तो पता है।
मैंने कई राज्यों के विधानसभा सदस्यों को कई पत्र लिखे,
सारे देश के कई राज्यों के विधानसभा सदस्यों को।
ऐसी कई बातें रही होंगी जिनके बारे में आपने कभी सोचा नहीं होगा कि उन्हें कागज़ पर लिखना पड़ेगा।
फ़्रैडी के आने से पहले तो बाल-विवाह हर राज्य में कानून-सम्मत था।
अब बस 44 राज्य बचे हैं। सही कहा।
ऐसा कम ही होता है कि आप किसी एक व्यक्ति की ओर इशारा करके कह सकें, "यह आपने कर दिखाया।"
और फ़्रैडी, आपने कर दिखाया है।
हम क्या चाहते हैं?
बाल-विवाह पर रोक लगे!
यह कब होना चाहिए?
इसी वक्त!
पता है, फ़्रैडी जैसी जवान महिला, जिसे बाल-विवाह रोकने का जुनून है और इसके लिए काम करती है
और ग्लोरिया स्टाइनेम जैसे लोगों के बीच
एक सीधा रिश्ता है।
उन्होंने भी अपने खुद के अनुभव से सीख ली और उसके लिए सक्रिय रूप से काम किया है।
हममें से कुछ लोगों के गर्भपात हुए हैं। मेरा भी हुआ है।
वॉशिंगटन में "नाओ" मोर्चा मार्च 1986
कई कारणों से हमें किसी और को जन्म देने और खुद को दूसरा जन्म देने के बीच
एक रास्ता चुनना पड़ा था।
वह एक पत्रकार के रूप में काम करने आई थीं।
उन्होंने मिस मैग्ज़ीन शुरू की, महिलाओं के लिए समान वेतन के लिए संघर्ष किया…
हम जीतेंगे
…और रोज़गार पाने और शादी करने या नहीं करने के अधिकार के लिए भी संघर्ष किया।
वे 1950 के दशक की महिलाओं की छवि के खिलाफ़ गईं
और अपना खुद का, स्वतंत्र रास्ता बनाया।
मैं फ़िल्मों के अलावा कभी पॉपकॉर्न नहीं खाती।
पॉपकॉर्न के बिना फ़िल्म कैसी।
सही कहा।
-फ़िल्म का मज़ा लें। -धन्यवाद।
फ़ीचर प्रेज़ेंटेशन
जब आपको किसी रोल मॉडल की ज़रूरत थी,
क्या आपको फ़िल्मों या इस तरह की चीज़ों में
ऐसे लोग मिले?
ग्लोरिया स्टाइनेम लेखिका/ स्त्री-पुरुष समतावादी
हाँ, जरूर ही "ब्रेक्फ़ास्ट एट टिफ़्नीस" में।
"ब्रेक्फ़ास्ट एट टिफ़्नीस" 1961
पहली बार मैंने स्क्रीन पर किसी ऐसी महिला को देखा था
जो आज़ाद थी, सेक्सुअल थी।
टैक्सी!
वह पहली ऐसी महिला थी जो स्क्रीन पर सेक्सुअल थी और शादीशुदा नहीं थी।
मैं यह नहीं कर पाता हूँ।
बहुत आसान है।
दूसरी महिलाओं के रोल, जैसे कि "बटरफ़ील्ड 8" में एलिज़ाबेथ टेलर
या बेट्टी डेविस की कुछ भूमिकाएँ…
हाँ, वे तो कुछ बर्बाद-से ही थे।
-बर्बाद रोल थे। -सही कहा।
जैसे कह रहे हों, "हमें यह शिक्षा मिलती है
कि आप घूमें-फिरें, मज़े करें, अपनी मर्ज़ी से रिश्ते बनाएँ,
सेक्सुअली सक्रिय रहें, तो आपको इसकी कीमत चुकानी होगी।"
कैथरीन हेपबर्न, उन्होने जिस तरह की भूमिकाएँ की…
मुझे उसकी स्वच्छंदता पसंद थी।
अक्सर उनका करीयर होता था, पत्रकार, वकील।
-मुझे वह अच्छा लगता था। -हाँ। वह कभी हारी नहीं।
कभी नहीं।
सिवाय उस एक सीन के, जिसमें वह स्पेंसर ट्रेसी की पत्नी होती है।
"वुमन ऑफ दी ईयर" 1942
हे भगवान, मिस हार्डिंग, क्या कोई दुर्घटना हुई थी?
अल्मा, कुछ तो शर्म करो। शादी को इस नाम से नहीं पुकारते।
और फिर वह नाराज़ हो गया क्योंकि उसने सोचा था कि शादी के बाद
वह इतनी महत्त्वाकांक्षी नहीं रहेगी।
तो, वह उसके लिए नाश्ता बना रही होती है।
उसे यही पता नहीं होता कि अंडा कैसे तोड़ना है।
और यह भी नहीं पता कि कॉफ़ी कैसे बनानी है।
एक तरह की ताज़गी थी इसमें।
वही तो। तुम्हें कॉफ़ी बनानी नहीं आती? कोई बात नहीं।
पचास के दशक में हम सोचते थे कि हम जो बनना चाहते हैं उस व्यक्ति से शादी करनी चाहिए।
हम खुद वह नहीं बन सकते।
मुझे उम्मीद है आपने वैसा नहीं किया।
वह भी महिलाओं के लिए कोई खास स्वतंत्र रास्ता नहीं था,
लेकिन 50 के दशक में आपके अनुभव से थोड़ा बेहतर था।
-उन दिनों आपको पति की ज़िंदगी जीना होती थी… -वो तो है।
…और इससे शादी कुछ-कुछ मौत जैसी ही लगती थी।
इसलिए शादी नहीं करने के लिए मुझे बहुत दूर जाना पड़ा…
…और इस तरह मैं भारत चली गई।
पता नहीं मुझे किस बात के लिए विद्रोह करना था,
पर मुझे पता था कि अगर मैं परंपरा को आगे बढ़ाती रही,
तो वही मेरा आखिरी फ़ैसला होगा।
शायद मेरी छोटी-छोटी कई शादियाँ हुई हैं,
मतलब, ऐसे रिश्ते रहे हैं जो मेरे लिए वास्तव में खास थे
पर ज़्यादा समय के लिए नहीं थे।
है न? पर हम अब भी दोस्त हैं।
अगर आपने एक-दूसरे से सच में कभी प्यार किया था, तो वह एहसास कभी नहीं जाता।
-जी नहीं, प्यार मरता नहीं। -सही कहा।
आज 54 साल बाद भी हम एक-दूसरे से प्यार करते हैं।
अब भी हमारा प्यार और गहरा होता जा रहा है, इस वक्त भी।
क्योंकि यह तो एक सफ़र है। आपको बाद में कई चीज़ें पता चलती हैं।
जैसे, "ओह, वह और क्यूट हो गई है। वह…"
जब तुम मेरे लिए गीत लिखते हो तब मुझे बहुत अच्छा लगता है। हमारा रिश्ता बहुत अच्छा है। सच में।
मुझे तुमसे दुबारा शादी करने की इच्छा होती है।
-तो एक और अँगूठी दो मुझे। -नहीं।
आज हम दाहिने हाथ की अँगूठी बनाएँगे।
परंपरागत रूप से बाएँ हाथ में शादी की अँगूठी पहनी जाती है,
या सगाई की अँगूठी, मतलब, "मैं उपलब्ध नहीं हूँ" वाली अँगूठी।
जिल प्लैटनर आभूषण निर्माता/ कलाकार
1920 के दशक में
कामकाजी महिलाएँ अपने दाएँ हाथ में अँगूठी पहनने लगी थीं
जिससे उनकी आज़ादी दिखाई दे।
हमारे स्टाफ़ में बेहद शानदार,
सशक्त, स्वतंत्र महिलाएँ हैं।
-तो सखियों, हम कुछ अँगूठियाँ बनाने जा रहे हैं। -विश्वास नहीं होता।
-मैं बहुत खुश हूँ। -मतलब, हाँ, खुश तो हूँ।
हमने अलग-अलग स्टाइल में कुछ नमूने बनाए।
वाह। बहुत सुंदर है।
इस महिला को पता है कि उसे क्या चाहिए।
तो अगर आपके हाथ इस तरह के हैं…
-मतलब, सच में। -मैं समझती हूँ।
मेरी उंगलियाँ छोटी हैं। मैं बड़ी अँगूठी नहीं पहन सकती।
इसकी मोटाई सही है। मुझे पसंद है।
तो शुरू करते हैं।
-मोम लीजिए, जौहरी की आरी लीजिए। -ठीक है।
अच्छा लगा, आपको हम पर इतना भरोसा है।
हाँ।
-सही। -मोम की बार को इस तरह पकड़िए।
ऐसे। वाह, कितना मस्त है।
-इसे सीधा रखिए, ऐसे। -ऐसे?
अमेरिका की पहली महिला डॉक्टर, एलिज़ाबेथ ब्लैकवेल ने
अपना पहला अस्पताल अपनी बहन एमिली के साथ यहाँ खोला था।
वह महिलाओं का चलाया हुआ पहला अस्पताल था जो
महिलाओं की सेवा के लिए था और महिलाओं को डॉक्टर और नर्स की ट्रेनिंग देने के लिए था।
उस समय इसे लेकर बहुत विवाद हुए थे।
-है न? मतलब, उन्हें धमकियाँ मिली थीं… -हाँ।
-…हर तरह की दुश्मनी थी, है न? -जी हाँ।
इस इलाके के पुरुषों में बहुत ज़्यादा शक की भावना भी थी।
और एलिज़ाबेथ ब्लैकवेल के लिए डॉक्टर बनना
बहुत ही मुश्किल था।
मेडिकल कॉलेज में उन्हें दाखिला मिला, वह भी एक मज़ाक के तौर पर ही
पर उन्होंने सफलता पाई और डॉक्टर की डिग्री पाने वाली
अमेरिका की पहली महिला बन गईं।
फिर उन्होंने अपनी बहन एमिली के साथ
यहीं पर अनगिनत महिलाओं और बच्चों की सेवा की।
तो, ब्लैकवेल बहनों के सम्मान में, जो…
दोनों ने ही शादी नहीं की थी। बहुत मेहनती थीं वे।
इसीलिए हम दाहिने हाथ की अँगूठी बना रहे हैं।
बहुत मेहनत का काम है।
पहले कौन पूरा करने वाला है?
-माँ या बेटी? -इसे प्रतिस्पर्धा मत बनाओ।
आपने तो लगभग कर ही लिया है।
मेरी दाईं उंगली में इसे पहनने में बहुत मज़ा आएगा।
कितनी अच्छी है।
-सुंदर है, स्मूथ और गोल है… -वो तो है।
…और, मतलब, यह तो कमाल है।
-बहुत अच्छी है। मुझे पसंद आई। -है न? धन्यवाद।
मुझे लगता है मैंने इतनी बेहतर कलाकारी पहले कभी नहीं की।
बहुत शानदार है।
हमारी शादी की रिंग में तो, अह,
उस जहाज़ का चित्र बना है जिस पर हम मिले थे
और एक घोंघा भी बना है क्योंकि मैंने हाँ कहने में बहुत देर लगाई।
पर इन्होंने आस नहीं छोड़ी और डटे रहे।
मेरे लिए तो सबसे आश्चर्य की बात यह है कि सब कुछ कितनी अच्छी तरह हो गया।
पता नहीं तुम्हारे बिना इस दुनिया में मेरा क्या होता। सच में।
सोचकर ही डर लगता है।
मैं विधवा हूँ।
कितनी अच्छी बात है कि मैं किसी और के प्यार में भी पड़ पाई
और मेरे पहले पति के लिए भी मेरे दिल में जगह है
और मेरे नए साथी के लिए भी।
यह बहुत ही प्यारा एहसास और अनुभव रहा कि जिस पल मैंने
इस बात को स्वीकार कर लिया कि ऐसा हो सकता है, वह बात हो गई।
ऐसे कई लोगों के लिए जो विधवा या विधुर नहीं हैं, बहुत मुश्किल है
इस बात को समझना कि हम विधवाएँ कैसे आगे बढ़ सकती हैं।
आज बोलिंग की रात है
बुरा नहीं था!
लॉस एँजिलीस
कैम्प विडो एक ऐसा प्रोग्राम है जिसमें विधवा या विधुर दुख से उबरने आते हैं
और नए दोस्त बनाते हैं।
बहुत अच्छे।
आपने अपने दुख, अपने सदमे से बाहर निकलकर
यह कैसे तय किया कि आप अपने अनुभव को लेकर कुछ ऐसा कर सकती हैं
जिससे दूसरे लोगों की मदद की जा सके?
मैंने कैम्प विडो की शुरुआत इसीलिए की थी
कि लोगों को दूसरे विधवा-विधुर लोग खोजने में उतनी परेशानी नहीं हो जितनी मुझे हुई थी।
मिशेल नेफ़ हर्नांडेज़ कैम्प विडो की संस्थापक
मैं 35 की थी और मेरे छह बच्चे थे। तो मैं क्या करती?
तो मैंने सोचा,
"क्या मुझे दूसरी विधवाओं से पूछना चाहिए?"
तो आपने दूसरी विधवाओं को कैसे खोजा?
मैंने यूँ ही खोज शुरू की, मैं सबसे पूछती थी,
"क्या आप किसी विधवा को जानते हैं? क्या आप किसी विधवा को जानते हैं?"
मैं बस उनसे यही पूछती,
"आपने उनके जूतों का क्या किया? शादी की अँगूठी कितने समय तक पहने रखनी चाहिए?"
क्या आप पलंग पर अपने पति वाली तरफ़ सोती हैं, पहले जैसे सोती हैं या बीच में सोती हैं?"
आखिर में मैंने एक समुदाय बना लिया था। मुझे लगा दूसरों को भी इसका फ़ायदा मिलना चाहिए।
विधवा होने से भी ज़्यादा बुरी एक ही बात है
और वह है विधवा होने के बाद अकेले रह जाना।
हम साथ मिलकर हँसते हैं, रोते हैं। हम पूरी तरह अपनी ज़िंदगी जीते हैं।
हमें किसी को कारण नहीं बताना होता।
हम बातें करते हैं, मज़े करते हैं,
और अचानक ही हम रोने लगते हैं, ठीक है।
आम बात है।
सामान्य बात है। बड़ी बात नहीं।
कदम-कदम बढ़ाए जा।
हर एक को लगता है कि उनके पास देने के लिए बहुत कुछ है।
इसलिए, आप कुछ लेने के लिए भी तैयार हो जाते हैं क्योंकि आपको पता होता है कि
किसी समय आप देने की स्थिति में भी होंगे।
ठीक है, मारकेल, लगी रहो!
ज़रा देखो तो!
मतलब, खेलते समय मुझमें प्रतिस्पर्धा की भावना आ ही जाती है।
मुझमें प्रतिस्पर्धा की भावना तब आती है
जब मुझे लगता है कि ऐसा होना चाहिए, पर…
हमें उसकी माँ की टीम को हराना है।
ठीक है, चेल्सी। आगे बढ़ो, चेल्सी!
तुम कर लोगी!
व्हू!
देवियों और सज्जनो, सीधे नाली में।
हाँ!
-अह-ओह। रुको, क्या यह मेरी माँ ने किया? -मुझे लगा…
क्या?
मतलब, काफ़ी अच्छा था।
अच्छा, मुझे लगता है हम आगे हैं तब हमें खेल छोड़ देना चाहिए।
अपना नाम बताओ।
-सोफ़िया। मिलकर खुशी हुई। -मिलकर खुशी हुई, सोफ़िया।
अपने पति की मौत के बाद सोफ़िया को पता चला कि वह गर्भवती है।
तब मैं 31 साल की थी, मेरे पति 33 के थे।
मतलब, अचानक ही उन्हें दिल का दौरा पड़ा।
मुझे मिशेल के काम का पता चला।
आपके हालात को कोई खुद के अनुभव से अगर समझ पाता हो,
तो यह बहुत बड़ी बात होती है।
बिल्कुल सही। अब आपकी बेटी की उम्र कितनी है?
-वह डेढ़ साल की है… -अच्छा।
-…और स्वस्थ है, खुश है, मतलब… -वाह।
वह इधर-उधर भागती रहती है।
तो ज़िंदगी आपके लिए गुगली फेंकती ही रहती है।
और, मतलब, जब हम गट्सी महिलाओं की बातें करते हैं,
तो वह बात तब काम आती है जब ज़िंदगी अचानक कोई नया मोड़ ले लेती है।
हाँ। जब ज़िंदगी नया कुछ ला खड़ा करती है।
मेरी खुशकिस्मती थी कि मैं 2015 में कैम्प विडो में गई।
पहली बार।
ग्रेस विलाफ़ुएर्ते 39 की उम्र में विधवा
लिन के गुज़र जाने के सात या आठ महीने बाद ही। शुक्र है भगवान का।
मैंने उम्र में बड़े कई एलजीबीटी लोगों से बातें की हैं
जो अपने पार्टनर के गुज़रने की बात बता भी नहीं सकते, अपने व्यक्ति की।
तो इससे दुख का पहाड़ और भी बड़ा हो जाता है।
-जब आप एक खास तरह से ज़िंदगी जीते हैं… -हाँ।
…तब आप बस इसलिए नहीं बदल सकते कि यह कानून आप पर लागू होता है।
लिन और मुझे हमारे रिश्ते की शुरुआत में कई तरह की बातें सुननी पड़ी थीं।
तो हम सबके सामने हाथ भी पकड़ नहीं सकते थे, सिर्फ़ कुछ जगहों को छोड़कर।
शादी की समानता की बात पर, जब कोई महिला कहती है, "मेरी पत्नी से मिलिए,"
मुझे लगता है… क्या ऐसा कहना ठीक है?
समझ रही हैं? अब भी थोड़ा डर और रक्षात्मक रहने की भावना तो है।
सबकुछ बहुत तेज़ी से हुआ।
-मतलब, लड़ाई लंबी चली… -सफ़र बहुत लंबा था और फिर…
-हाँ, और फिर… -हाँ।
-…बहुत जल्दी बहुत सारी बातें हो गईं। -प्रगति की रफ़्तार बहुत थी।
जब मैंने सबको बताया, तब डिफ़ेंस ऑफ़ मैरिज अधिनियम आने वाला था।
मैं एक अच्छी, कानून का पालन करने वाली कैथलिक स्कूल की बच्ची हूँ, समझ रही हैं?
अगर सरकार ने ऐसा कहा है,
मेरे माता-पिता ने खबर पढ़ी है, हर किसी ने खबर पढ़ी है,
तब तो ऐसा ही होना चाहिए।
आप समझ रही हैं?
मेरी सारी ज़िंदगी में बिल्कुल अभी के समय तक
मतलब, आप या आपकी तुलना में,
सबको पता होता था, पर कोई मानता नहीं था।
पर मेरी बेटी काफ़ी जल्दी इससे आगे बढ़ रही थी
और इससे मुझपर बहुत असर हुआ।
जब मैं अपनी माँ के लिए 2008 के चुनावी अभियान में काम कर रही थी तब मेरे लिए बहुत मुश्किल था,
क्योंकि वे सिविल यूनियन के पक्ष में थीं, पर शादी के पक्ष में नहीं थीं।
मुझसे कई बार पूछा जाता था, "क्या आप अपनी माँ से अलग राय रखती हैं?"
तो मैं कहती, "हाँ, कुछ मामलों में।" "क्या आप इस बारे मेंं बात करेंगी?"
तब मैं कहती, "नहीं,"
क्योंकि मुझे उनके विरोध का ज़रिया नहीं बनना था।
पर, मतलब, मैं खुद को आईने में देखकर यह नहीं कह पाती थी…
कि हमारे बीच कोई मतभेद नहीं हैं,
क्योंकि उस ज़माने में हमारे बीच कुछ मतभेद तो काफ़ी गहरे थे।
फिर मैंने, मतलब, मैं मानती हूँ कि
मैंने दरअसल शादी के बारे में तब तक नहीं सोचा था जब तक
मैं 20 के ऊपर नहीं गई और मेरे दोस्त शादी करने लगे।
मुझे बहुत गुस्सा आता था जब
-मेरे सभी दोस्त शादी… -हाँ।
…नहीं कर पाते थे।
कानूनन शादी। मैं समझती हूँ यह इतनी खास बात क्यों है।
फ़ोन करती तो मुझे बताना पड़ता था कि
"मैं उसकी पार्टनर हूँ, बहन, कज़िन या माँ नहीं हूँ।"
यह काम करने का मौका मिलना इतने गर्व की बात थी
और इससे कई बातें साबित भी होती हैं।
उसके दाह-संस्कार के समय बटन मैंने ही दबाया था।
यह काम करना बहुत गर्व की बात थी। बहुत ज़्यादा दुख की भी थी, पर…
मेरे लिए तो, मतलब, वह बेहतरीन पार्टनर थी, मतलब…
"ज़िंदगी भर साथ रहेंगे" वाला काम मैंने पूरी तरह से किया।
और हमारी प्रेम कहानी का यह एक छोटा-सा हिस्सा है।
-बहुत ही अच्छी बात कही आपने। -है न?
मतलब, आज भी हम एक साथ यादें बना रहे हैं।
-वह सब देख रही है। -अब भी मेरी प्रेम कहानी का हिस्सा है।
-कितनी प्यारी बात है। -हाँ।
हमारी शादी के कार्ड पर हमने एक बात लिखी थी।
"आप जो प्यार बाँटते हैं, बस वही आपका अपना होता है।"
और आप इसे बाँटकर ही इसे खुद अनुभव कर सकते हैं
और इसका महत्त्व समझ सकते हैं।
और कई बार किसी से प्यार करने का मतलब होता है उनके लिए संघर्ष करना।
अपने प्यार को स्वीकार किए जाने का संघर्ष।
विद्रोही दिलों के लिए अब हमारी दुनिया में कहीं ज़्यादा जगह है।
समलैंगिक शादियों के आँदोलन में, मुझे इस बात की खुशी है कि
मैं और मेरे जैसे करोड़ों लोगों ने इस एकदम नए सफ़र को पूरा किया है।
सही कहा।
जब आप ऐसे जोड़ों से मिलती हैं जो आपसे मदद माँगते हैं,
आपसे मार्गदर्शन चाहते हैं,
क्या उससे आपको अपना काम जारी रखने की ताकत मिलती है?
जब मैं इन सब जोड़ों से मिलती हूँ, तब मैं न सिर्फ़ उनकी कहानी का हिस्सा बन जाती हूँ,
बल्कि उनके परिवार का भी हिस्सा बनती हूँ।
मेरे प्रिय दयालु ईश्वर,
मैंने जो हाथ थामा है उसके लिए हम आपको धन्यवाद देते हैं।
रूबेन और आरी का जोड़ा समलैंगिक है
वे एलए के पास ही रहते हैं।
वह इलाका ज़रा परंपरावादी है
और उनकी मदद के लिए उनके परिवार वाले भी मौजूद नहीं थे।
उन्हें वास्तव में मारकर भगाया गया था।
वे जगह बदलते रहते थे।
तो उनका कहना था कि
"क्या आप हमारी शादी करवा देंगी?"
तो मैंने कहा, "ज़रूर करवा दूँगी।"
उन्होंने कहा, "और तो कोई आएगा नहीं, बस हम तीन ही लोग होंगे।"
मैंने कहा, "ऐसा नहीं है। मैं आप दोनों को तोहफ़ा देने वाली हूँ।"
तो मैं ऑनलाइन गई और मैंने कहा,
"मुझे एक समलैंगिक फ़ोटोग्राफ़र और एक शानदार जगह की ज़रूरत है।" मैंने यही लिखा।
आखिर में हेयर स्टाइल, शादी की प्लानिंग, केक,
ये सारी चीज़ें, इस जोड़े को दान में मिल गईं।
अरे वाह।
हाँ!
-हाँ। -अरे!
वाह, राजकुमारी। यह तो गज़ब है।
कितना सुंदर है।
रूबेन तो पागल हो जाएगा।
मुझे हमेशा रूबेन की तरह महसूस होता था।
बस मुझे किशोरावस्था तक पता ही नहीं था कि यह क्या था।
आरी से मेरी मुलाकात एक लड़की के तौर पर हुई, पर वह खुले दिमाग से मुझसे मिली,
उसने मुझे अपना लिया।
उसने कहा कि उसे परवाह नहीं कि मैं मर्द हूँ, औरत हूँ, जो भी हूँ,
बस वह मुझसे प्यार करती है।
मुझे उड़ने से भी ज़्यादा मज़ा आ रहा है।
जैसे मैं बादलों के बीच हूँ।
कहते हैं कि एक गोल्डफ़िश अपने बोल जितनी ही बड़ी होती है।
आप उसे एक छोटे बोल में रखें, तो वह छोटी ही रह जाएगी।
हमने रूबेन और आरी को एक बड़े समुद्र में छोड़ दिया,
तो वे बहुत बड़े हो सकते हैं।
"प्यारे अजीब दोस्तों, आज हम यहाँ इकट्ठा हुए हैं
रूबेन और आरीआडना की शादी के मौके पर।"
सारे समुदाय ने उनकी मदद की और एक शानदार शादी का इंतज़ाम किया
उन्हें भरोसा ही नहीं था कि उन्हें ऐसा कुछ मिल सकता है।
-सभी अजनबी अब रिश्तेदार हो गए। -वाह।
जैसे चुना हुआ परिवार हो।
-चुना हुआ परिवार। -चुना हुआ परिवार। बहुत खूब।
ज़रा पास आइए।
आरी, हमने बहुत कुछ सहा है। मुझे तुमसे बहुत प्यार है।
हमारे अच्छा समय, बहुत अच्छे समय से लेकर सबसे बुरे समय में भी तुमसे प्यार रहेगा।
मुझे हमेशा के लिए तुम्हारे साथ ही रहना है।
रूबेन, ज़िंदगी बहुत अजीब है, पर तुम्हारे बिना यह और भी अजीब होगी।
तुम ही मेरे दिल के मालिक हो। इससे ज़्यादा क्या कहूँ?
मैं तुमसे शादी के लिए तैयार हूँ।
तुम्हें लगता है मुझे जल्दी करनी चाहिए?
कैलीफ़ोर्निया राज्य द्वारा मुझे सौंपे अधिकारों के तहत
मैं आप दोनों को पति और पत्नी घोषित करती हूँ। इस मौके पर आप किस कर सकते हैं।
विद्रोही दिलों को जानने के इस सफ़र के दौरान
मैं, अह, कुछ असाधारण महिलाओं से मिली हूँ।
मैं जो फ़ैसला करूँगी, शायद तुम वैसा न करो,
या ग्लोरिया, पादरी व्हिटनी या आबी वैसा फ़ैसला न करें,
पर हमें समाज से मदद तो चाहिए ही,
साथ ही अंदरूनी ताकत भी चाहिए जिससे
हम ऐसे फ़ैसले ले सकें जो हमारे लिए सही हैं।
इनमें से हर एक महिला अपनी तरह का प्यार इस दुनिया में लाई है।
खुद के लिए और प्यार बनाया है, परिवार के लिए भी बनाया है,
कई बार बड़े दुखों से गुज़र कर समझा है कि प्यार का उनके लिए क्या मतलब है
बड़े सदमे के बाद भी।
आखिरकार इससे मुझे बहुत उम्मीद है कि
इतना प्यार सँजोया जा रहा है,
बनाया जा रहा है, शेयर किया जा रहा है।
और आप… माँ, मैं कभी नहीं भूलूँगी।
हम किसी कार्यक्रम में थे, उस दौरान किसी ने भाषण देते हुए कहा था,
"मतलब, मैंने प्यार किया है, मुझे प्यार मिला भी है
-और बाकी सब तो मोह-माया है।" -बिल्कुल सही।
मुझे भी याद है। मुझे यह बात हमेशा याद आती है।
मुझे भी।
तुम्हारी राशि तुला है और मेरी कन्या है। नियमों के अनुसार तो हमें साथ होना ही नहीं चाहिए।
मतलब हम सितारों की कहानी खुद लिख रहे हैं।
विश्वास नहीं होता मुझे तुम्हारे साथ यह ज़िंदगी जीने का मौका मिल रहा है।
-हर दिन। -मतलब, यह तो हमारी ज़िंदगी का चमत्कार है।
-हाँ। -हालाँकि इसमें बहुत मेहनत लगती है
और तुम एक-दूसरे को पागल कर देते हो
-बस यही बात है। हाँ। -पूरी तरह पागल।
सारी ज़िंदगी का साथ ऐसा ही होता है।
-अब तुम मुझे किस कर सकते हो। -तो…
तो बस, हो गया? वाह, अच्छा है।
तो हम खड़े हो सकते हैं?
नहीं। तुम यहीं रहो, मैं घर जा रही हूँ।
इन्हें यहीं छोड़ दूँगी।
उप-शीर्षक अनुवादक: Kamlesh Dhavale